kardosdrur/scandi-wiki huggingface dataset:
Salomon Hermann Mosenthal

Salomon Hermann Mosenthal (født 13. januar 1821 i Kassel, død 14. februar 1877 i Wien) var en tysk dramatisk forfatter.

Han studerede fra 1840 på den polytekniske anstalt i Karlsruhe, hvor han gjorde bekendtskab med Justinus Kerner og Gustav Schwab, som fandt talent i de Gedichte, han udgav 1845. I 1842 tog Mosenthal doktorgraden i Marburg og rejste til Wien, hvor han blev huslærer hos en indflydelsesrig bankier. Her begyndte han nu med held at skrive for scenen, og hans folkeskuespil Deborah (1849), gjorde hans navn bekendt over hele Tyskland. Han blev embedsmand i Kulturministeriet og udnævntes senere til dets bibliotekar, 1867 til regeringsråd. Han blev en meget frugtbar forfatter, men ikke meget samvittighedsfuld i behandlingen af sit stof. Blandt hans senere arbejder kan særlig fremhæves dramaet Ein deutsches Dichterleben (om Bürger), lystspillet Die deutschen Komödianten og folkeskuespillet Der Sonnenwendhof (oversat på dansk). Han bearbejdede Otto Ludwigs tragedie Die Makkabäer til operatekst for Anton Rubinstein. Hans Gesammelte Werke udkom i 6 bind (Stuttgart 1877-78).

Kilder 

 

Dramatikere fra Tyskland
Librettister fra Tyskland
Tyskere i 1800-tallet
Personer fra Kassel
Jøder fra Tyskland
Georg Flemming Henrik Lerche

Georg Flemming Henrik Lerche (født 14. marts 1799 i Hillerød, død 21. september 1871 sammesteds) var en dansk officer og kammerherre.

han var søn af karakteriseret oberstløjtnant Jacob Frederik Ferdinand Lerche (1776-1834) og Frederikke Elisabeth Christiane von Levetzow (1779-1847). Han blev 1812 landkadet, 1818 sekondløjtnant ved Husarregimentet og kammerjunker, 1828 karakteriseret og 1832 virkelig premierløjtnant, 1837 sekondritmester og fik 1842 afsked fra Hæren. Samme år blev Lerche konsumptionskasserer i Hillerød, 1848 konsumptionsforvalter og 1856 branddirektør sammesteds og 1848 kammerherre.

27. november 1834 ægtede Lerche Frederikke Louise Elisabeth Arctander (26. november 1798 i København - 21. januar 1886 i København), datter af konferensråd, amtmand Hans Nicolai Arctander (1757-1837) og Agneta Birgitte Brammer (1767-1800).

Kilder 
 Danmarks Adels Aarbog 1934.

Georg Flemming Henrik
Kavaleriofficerer fra Danmark
Danskere i 1800-tallet
Kammerherrer fra Danmark
Branddirektører fra Danmark
Embedsmænd fra Danmark
Personer fra Hillerød
Kammerjunkere fra Danmark
Gustav von Moser

Gustav von Moser (født 11. maj 1825 i Spandau, død 22. oktober 1903 i Görlitz) var en tysk lystspilforfatter.

Han besøgte Kadetakademiet og blev preussisk jægerofficer. Efter sit giftermål med en schlesisk godsejerdatter opgav han militærtjenesten og blev landmand på sin svigerfader von Reibnitz’ gods Holzkirch, som han overtog 1862. Hans interesse for alt, hvad der angik teatret, gav sig udslag i et dramatisk forfatterskab af harmløs art, idet han — ofte i samarbejde med andre som L'Arronge, Kalisch, Schönthan og Trotha — skrev henved 100 lystspil, der ofte hentede stof fra soldaterlivets muntre samvær med kammerater og mere overfladiske konflikter, som også kunde møde en officer. Hans mest yndede lystspil Das Stiftungsfest, Der Veilchenfresser (på dansk "Alt for Damerne", udpebet på Folketeatret af underofficerer), Der Bibliothekar, Krieg im Frieden er alle opførte på københavnske teatre og i de andre nordiske hovedstæder samt i provinserne. De virker ved stærkt kolorerede optrin og farceagtige forviklinger og har derved vundet et folkeligt publikums bifald. Hans Lustspiele foreligger samlede (22 bind, 1872—94).

Kilder 
 

Dramatikere fra Tyskland
Tyskere i 1800-tallet
Tysksprogede forfattere
Hans Joachim Moser

Hans Joachim Moser (25. maj 1889 i Berlin - 14. august 1967 sammesteds) var en tysk musikhistoriker, søn af Andreas Moser.

Moser studerede fra ung historie og musik (hos blandt andre Heinrich van Eyken, Gustav Jenner og Robert Kahn) og blev docent i musikvidenskab i Halle a. S.. Moser blev 1924 professor i Heidelberg og var fra 1927 direktør for Akademiet for Kirke- og Skolemusik i Berlin samt lærer ved universitetet dér. Moser, der også er optrådt 
som koncert- og oratoriesanger og har udgivet vokalmusik, digte og romaner, har forfattet Musikalischer Zeitenspiegel, Technik der deutschen Gesangskunst, og navnlig en Geschichte der deutschen Musik (hvoraf 2. bind udkom 1922), desuden en række tidsskriftartikler.

Kilder 

 

Musikforskere fra Tyskland
Musikhistorikere fra Tyskland
Ansatte ved Heidelbergs Universitet
Ansatte ved Humboldt-Universität zu Berlin
Faglitterære forfattere fra Tyskland
Tyskere i 1900-tallet
Personer fra Berlin
Andreas Moser

Andreas Moser (født 29. november 1859 i Semlino, død 7. oktober 1925 i Berlin) var en østrigsk violinspiller og pædagog, far til Hans Joachim Moser.

Moser blev 1878 elev af Joseph Joachim, men måtte af helbredshensyn opgive virtuosløbebanen og blev i Berlin som lærer ved Hochschulen jævnsides med og senere efter Joachim, i forening med hvem Moser udgav en Violinskole (3 bind). Siden fulgte en egen Methodik des Violinspiels (2 bind). Sammen med Joachim og andre udgav Moser forskellig klassisk violinmusik og skrev selvstændig en biografi af Joachim (1908, 2 bind), ligesom han har udgivet Breve til og fra Joachim og Brevveksling mellem Brahms og Joachim.

Kilder 

 

Violinister fra Østrig
Musikpædagoger
Østrigere i 1800-tallet
Østrigere i 1900-tallet
Diya Mirza

Diya Mirza (hindi: दिया मिर्ज़ा, Diyā Mirzā , eller Dia Mirza. Født Dia Handrich, 9. december 1981) er en indisk skuespiller.

Eksterne henvisninger 

 

Skuespillere fra Indien
Friedrich Karl von Moser

Friedrich Karl Freiherr von Moser (født 18. december 1723 i Stuttgart, død 10. november 1798 i Ludwigsburg) var en tysk statsretslærer og publicist, søn af Johann Jacob Moser.

Hans første skrifter, Teutsches Hofrecht (I—II, 1754) og andre, er studier efter faderen, hvem han også bistod i det praktiske liv. 1753 blev han regeringsråd i Frankfurt a. M., 1763 gesandt i Hessen-Kassel. 1767—72 stod Moser i Josef II:s tjeneste, kaldtes derefter til ministerpræsident i Hessen-Darmstadt for at reformere finansvæsenet. Han opgav 1780 sin stilling, faldt i unåde og fortrædigedes ved en 10-årig proces. Medens statsretten "fyldte ham med væmmelse", stillede han sig som mål at højne statsmoralen. Hans berømte bog Der Herr und der Diener geschildiert mit Patriotischer Freyheit (1759, 2. udgave 1763, oversat på fransk og russisk), Ueber Regenten, Räthe und Regierung (1784), Politische Wahrheiten (I—II, 1796), der fremhævede fyrstens pligter over for samfundet, var en torn i øjet på datidens hoffer. Rimeligvis efter Schlözers eksempel udgav Moser Patriotisches Archiv für Teutschland (I—XII, 1784—90, Neues Archiv, I—II, 1792—94) med talrige biografier af fyrster og statsmænd, af nordiske personligheder således Christian III, Gustav II Adolf, Oxenstierna og Rochus Friedrich zu Lynar, J.H.E. Bernstorffs forsvarsskrift af 1766 er aftrykt i arkivets 6. bind. Mosers skrifter har haft stor indflydelse på hans samtid, mænd som Herder og Goethe modtog dybe indtryk af hans modige og uforsagte virksomhed. Personlig og litterært var Moser forbunden med Susanna von Klettenberg, den skønne sjæl i Wilhelm Meister.

Kilder 

 

Jurister fra Tyskland
Tyskere i 1700-tallet
Friherrer fra Tyskland
Personer fra Stuttgart
Fedje (ø)

Fedje er den største ø i Fedje kommune i Vestland fylke i Norge. Øen  ligger vest for Fedjefjorden, og har et  areal på 7,2 kvadratkilometer. På sydspidsen af øen ligger Hellisøy fyr. Fedjebjørnen er med 47 moh. højeste punkt på øen.

Kilder og henvisninger

Øer i Vestland
Georg Lerche

Georg Jacob Lerche (22. oktober 1853 i Rønne – 15. maj 1927 i Rungsted) var en dansk ingeniør, bror til Pauli Julius Lerche.

Han var søn af Henrik Georg Flemming Lerche, tog 1870 realeksamen fra Frederiksborg lærde Skole og 1871 udvidet forberedelseseksamen ved Københavns Universitet. Lerche var 1872-74 maskinarbejder, blev 1880 cand.polyt. og samme år tegner ved Burmeister & Wains Maskinfabrik. 1881 blev han kemiker på Sukkerkogeriet Odense, samme år underbestyrer og 1882 bestyrer af Højbygaards Sukkerfabrik, 1884-1909 af Sukkerkogeriet Odense, 1908-17 af Sukkerkogeriet Assens og 1917-21 af Sukkerkogeriet Nakskov.

1900 blev han Ridder af Dannebrog. Lerche var medlem af Odense Byråd 1894-1902 og formand i bestyrelsen for Odense Tekniske Skole til 1908. 

Lerche var gift med Sofie Frederikke Johansen (28. marts 1856 i Kongens Tisted - 23. november 1921 på Sankt Josephs Hospital i København), datter af sognepræst til Kongens Tisted, Binderup og Durup Sogne Georg Peter Raffenberg Johansen og Georgine Juliane Meyer).

Han er begravet på Hørsholm Kirkegård.

Kilder 

 
 Danmarks Adels Aarbog 1934.

Georg
Riddere af Dannebrog
Ingeniører fra Danmark
Personer fra Rønne
Danskere i 1800-tallet
Danskere i 1900-tallet
Kemikere fra Danmark
Medlemmer af Odense Byråd
Pauli Julius Lerche

Pauli Julius Lerche (8. februar 1852 i Rønne – 14. august 1931 i København) var en dansk embedsmand, bror til Georg Lerche.

Han var søn af Henrik Georg Flemming Lerche, blev 1871 student fra Frederiksborg lærde Skole, var en tid ansat i Østifternes Kreditforening, blev 1880 assistent i Overformynderiets kassererkontor, 1888 cand.polit., 1890 fuldmægtig og ekspeditionssekretær i Overformynderiet, 1915-20 kontorchef og chef for kassererkontoret og fik 1928 afsked. Han var fra 1894 sekretær og kasserer i Det kvindelige velgørende Selskab og fra 1897 revisor i Dansk Arbejderbank. 27. oktober 1915 blev Lerche Ridder af Dannebrog og 29. april 1920 Dannebrogsmand.

Lerche ægtede Jenny Christina Friis (15. august 1854 i København - 23. juni 1928 sammesteds), datter af grosserer i København Carsten Erik Friis og Emma Christina Barkmann.

Han er begravet på Garnisons Kirkegård.

Kilder 
 Danske Jurister 1736-1936.
 Danmarks Adels Aarbog 1934.

Pauli Julius
Riddere af Dannebrog
Økonomer fra Danmark
Personer fra Rønne
Danskere i 1800-tallet
Danskere i 1900-tallet
Kontorchefer fra Danmark
Aalborg Fodsportsforening

Aalborg Fodsportsforening af 1913 var en dansk atletikklub stiftet 11. januar 1913 og hjemmehørende på Skovdalen Atletikstadion i Aalborg. Aalborgs atletikklubber er siden 27. november 1995 samlet i Aalborg Atletik & Motion.

Bøger 
 Aalborg Fodsportsforening af 1913 gennem 25 aar: 1913-1938 W. Simonsen 1938
 Aalborg Fodsportsforening af 1913 gennem 50 år : 1913 11. januar 1963 W Simonsen 1963
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 Nordisk Familjeboks Sportlexikon – uppslagsverk för sport, gymnastik och friluftsliv. Band I-VI. Nordisk Familjeboks Förlags Aktiebolag, Stockholm Klara Civiltryckeri AB 1938.

Se også 
 :Kategori:Atleter fra Aalborg FF

Ålborg Fodsportsforening
Fodsportsforening
Etableret i 1913
Aase Hemmingsen

Aase Hemmingsen født Jørgensen 25. september 1913 Fredriksberg, var en dansk atlet fra Frederiksberg IF, Mariendal og Star København som satte flere danske rekorder i kuglestød og diskoskast i 1930'erne og nåede med 11,48 i 1936 en 13. plads på verdensranglisten. Hun vandt aldrig DM, da DM for kvinder først blev indført 1944, det blev til to DM-sølvmedaljer.

Danske mesterskaber 
  1946 Kuglestød 10,66 
  1944 Kuglestød 10,70

Danske rekorder 
 Kuglestød: 11,48 Holbæk 7. juni 1936
 Kuglestød: 11,35 Frederiksberg Stadion 30. juni 1935
 Kuglestød: 10,43 Frederiksberg Stadion 24. juni 1934
 Diskoskast: 30.71 1934 
 Kuglestød: 9.68 1933 
 Kuglestød: 9.59 1933
 Diskoskast: 28.84 1933  
 Kuglestød: 9.17 1932
 Diskoskast: 27.77 1931 
 Diskoskast: 26.44 1931

Personlig rekord 
 Kuglestød: 11,48 Holbæk 7. juni 1936

Kilder 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 Track and Field Statistics – Aase Hemmingsen 
 Statletik.dk - Profil - Aase Hemmingsen 

Kuglestødere fra Danmark
Atleter fra Star København
Atleter fra Mariendal
Atleter fra Frederiksberg IF
Majsild

Majsild (Alosa alosa) er en fisk i sildefamilien, der trækker op i ferskvand for at yngle. Dette foregår i maj måned. Tidligere var arten almindelig i de tyske floder, især i Rhinen i maj, hvilket har givet anledning til fiskens navn, der på tysk er "Maifisch". Den største bestand findes nu i de franske floder.

Kilder og eksterne henvisninger 

 Alosa alosa på Wikispecies
 Relateret nyhedssag på tysk fra Wikinews ("Bedeutender Erfolg für EU-Projekt „Maifisch im Rhein“")
  af professor H. Weitemeyer og cand. mag. O. Kayser

Sildefamilien
Stella Mølgaard

Stella Mølgaard gift Lovsø (født 8. september 1920) var en dansk atlet fra AIK Ålborg som satte flere danske rekorder i spydkast i 1940'erne og nåede med 40,07 i 1945 en 7. plads på verdensranglisten.

Internationale mesterskaber 
 1946 EM Kuglestød 11. plads 9,75
 1946 EM Spydkast 9. plads 35,31

Danske mesterskaber 
  1957 Kuglestød 10,73
  1955 Kuglestød 11,63
  1955 Spydkast 36,05
  1953 Spydkast 39,90
  1953 Kuglestød 11,56
  1952 Spydkast 38,78
  1952 Kuglestød 11,02
  1951 Kuglestød 11,19
  1951 Spydkast 37,08
  1950 Spydkast 36,12
  1950 Kuglestød 11,14
  1948 Diskoskast 2 34,11
  1948 Spydkast 38,10
  1948 Kuglestød 11,62
  1947 Spydkast 36,51
  1947 Diskoskast 32,93
  1947 Kuglestød 10,46
  1946 Kuglestød 10,60
  1946 Spydkast 38,83
  1945 Diskoskast 33,63
  1945 Kuglestød 10,84
  1945 Spydkast 40,07

Kilder 
 Track and Field Statistics – Stella Mølgaard 
 Statletik.dk - Profil - Stella Mølgaard 

Spydkastere fra Danmark
Atleter fra AIK Ålborg
Kuglestødere fra Danmark
Diskoskastere fra Danmark
Gino Ruggeri

Navnet Gino Ruggeri kan henvise til flere forskellige personer:

 Gino Ruggeri (italiensk skulptør) 1. - død 1936.
 Gino Ruggeri (italiensk skulptør) 2. – virksom som skulptør i midten af det 20. århundrede
 Gino Ruggeri (fransk maler) 3. – født 1957, maler, skulptør og designer
 Gino Ruggeri (italiensk fotograf) 4. – født 1974
Mp7

MP7 (fra tysk: Maschinenpistole 7) er en PDW udviklet af den tyske våbenfabrikant Heckler & Koch i 1989-2001. MP7 serien er kaliberet til HK 4.6x30 ammunition. 

MP7 blev designet efter NATOs krav til en PDW der kunne gennemtrænge fjendes nye og bedre skudsikreveste. MP7 en en direkte rival til FN P90 som også opfylder NATOs krav.

Maskinpistoler
Friedrich Schlögl

Friedrich Schlögl (født 7. december 1821 i Wien, død 7. oktober 1892 sammesteds) var en østrigsk forfatter.

Han var i en årrække embedsmand i Krigsministeriet, samtidig medarbejder ved "Figaro" og redigerede bladets bilag "Wiener Luft". En udpræget wiensk forfatter, som nedlagde sine iagttagelser af folkelivet og småborgernes færden i forskellige bøger, som Wiener Blut og Wienerisches, hvis skitser i senere tider delvis er blevne optrykte (1924 i en udgave af Oesterreichisches Schulbücherverlag). Schlögl er typen på en wiensk lokaldigter i 19. århundredes midte. Varig værdi både i teaterhistorisk og kulturel henseende ejer hans bog Vom Wiener Volkstheater (1884). Gesammelte Schriften med en indledning blev udgivne af Fritz Lemmermayer, 3 bind (1893).

Kilder 

 

Forfattere fra Østrig
Tysksprogede forfattere
Journalister fra Østrig
Embedsmænd fra Østrig
Teaterhistorikere
Historikere fra Østrig
Østrigere i 1800-tallet
Personer fra Wien
Eduard Pötzl

Eduard Pötzl, pseudonym Kleinpetz, (17. marts 1851 i Wien - 20. august 1914 i Mödling) var en humoristisk Wienerforfatter og journalist.

Pötzl var først jernbaneembedsmand, blev derpå journalist og redigerede retsstoffet i "Neues Wiener Tageblatt". Han har som specialitet dyrket den wienske humoristiske lokalfortælling og udgivet Rund um den Stefansturm (1888, 8. oplag 1910) og Wiener Zeitbilder (1897). Hans Wienerskitser udkom 1900 i en samlet udgave.

Kilder 

 

Journalister fra Østrig
Humorister
Forfattere fra Østrig
Tysksprogede forfattere
Østrigere i 1800-tallet
Østrigere i 1900-tallet
Personer fra Wien
James, jarl af Wessex

James Alexander Philip Theo Mountbatten-Windsor, Jarl af Wessex (født 17. december 2007), stilet Viscount Severn indtil 2023, er en britisk prins, som er medlem af den britiske kongefamilie. 

Han er den eneste søn og det yngste barn af Prins Edward (født 1964) og Sophie Rhys-Jones (født 1965). 

Han er det yngste barnebarn af Dronning Elizabeth 2. af Det Forenede Kongerige og prinsgemalen Prins Philip, Hertug af Edinburgh.

Titel 
Efter at faderen i marts 2023, Prins Edward, fik den skotske titel som Hertug af Edinburgh er James siden hen blevet til Jarl af Wessex. Titlen som Jarl af Wessex er egentlig én af hans fars bititler, men titlen bruges som en høflighedstitel for den ældste søn.

I 2020 sagde hans mor, Hertuginden af Edinburgh, at titlen og stilen som Kongelige Højhed og prins/prinsesse bibeholdes intil han og hans søster, Dame Lousie Mountbatten-Windsor hver især har fyldt 18, derfra kan de selv bestemme om de vil tituleres som prins/prinsesse.

Da hans far blev udnævnt til hertug af Edinburgh den 10. marts 2023, blev James udnævnt til høflighedstitlen jarl af Wessex, som nu er hans fars mest højtstående undertitel. 
James vil ikke arve hertugdømmet Edinburgh efter sin fars død. Han er imidlertid arving til sin fars arvelige titler: jarl af Wessex, jarl af Forfar og Viscount Severn.

I arvefølgen    
James, Jarl af Wessex indgår i arvefølgen til den britiske trone. I oktober 2021 var han nummer femten i arvefølgen.

Referencer

Eksterne henvisninger 

Kongelige fra Storbritannien
Huset Windsor
Det Britiske Kongehus
Personer fra Surrey
Louise Mountbatten-Windsor

Lady Louise Mountbatten-Windsor (Louise Alice Elizabeth Mary Mountbatten-Windsor; født 8. november 2003) er en britisk prinsesse, som er medlem af den britiske kongefamilie.

Hun er den eneste datter og det ældste barn af prins Edward (født 1964) og Sophie Rhys-Jones (født 1965).

Hun er det næstyngste barnebarn af dronning Elizabeth 2. af Storbritannien og prinsgemalen Prins Philip, hertug af Edinburgh.

Titel 
Efter ønske fra forældrene jarl Edward af Wessex og grevinde Sophie af Wessex omtales hun som Lady Louise Windsor.

Som sønnedatter af en regerende britisk dronning er hun juridisk set Hendes Kongelige Højhed prinsesse Louise af Wessex, men hun bruger ikke denne titel.

I arvefølgen 
Lady Louise Windsor indgår i arvefølgen til den britiske trone. I juli 2018 var hun nummer tolv i arvefølgen.

Referencer

Eksterne henvisninger 

Huset Windsor
Prinsesser fra Storbritannien
Personer fra Surrey
Prix Européen de l'Essai Charles Veillon

Prix européen de l'essai Charles Veillon er en årlig pris, der gives af Charles Veillan fonden til europæiske essayister. Prisen blev oprettet i 1975, og det er en af de fremtrædende litterære priser eksklusivt rettet mod essaygenren.

Referencer 

Litteratur
Kulturpriser
Evanston

Evanston er en by i Cook County, Illinois, USA, beliggende 19 km. nord for centrum af Chicago, med Chicago mod syd, Skokie mod vest og Wilmette mod nord og med en befolkning på 74.486 (2010).

Notable bysbørn 
 Edmund Phelps (f. 1933), nobelprismodtager, økonom
 Bill Murray (f. 1950), skuespiller, komiker
 Seth Meyers (f. 1973), tv-vært

Referencer

Eksterne henvisninger 

 

Forstæder til Chicago
Byer i Illinois
Etableret i 1836
Ernst Møller

Ernst Johannes Møller (født 19. juni 1862 i Middelfart, død 19. oktober 1916 i København) var en dansk retskyndig.

Møller blev student 1877 fra Schneekloths Skole, cand.jur. 1883, 1887 overretssagfører, dr.jur. 1892, 1900 højesteretssagfører, 1908 praktisk docent ved universitetet, 1907 formand for Stærkstrømsnævnet. Først efter at have gennemgået en solid skole i det praktiske retsliv optrådte Møller som forfatter med afhandlingen "Bemærkninger om Panterettens Begreb (efter dansk og norsk Ret)" (Tidsskrift for Retsvidenskab, IV, 1901), der efterfulgtes af det tankevækkende Dækningsadgang eller Fordringsret (1892; doktordisputats), Forudsætninger (1894), hvori han dels underkaster forudsætningsbegrebet en almindelig revision, dels med front mod Windscheids herhenhørende subjektive lære selv efter objektive hensyn gennemfører en gruppedeling af forudsætninger, Godtroenhedserhvervelser med Hensyn til fast Ejendom (forhandlingsemne på 8. nordiske juristmøde i København 1896) og det grundige og omfattende Tinglysning (1897). 

Foruden en del afhandlinger, også af ikke-juridisk indhold — i Ugeskrift for Retsvæsen, Tidsskrift for Retsvidenskab, Dansk Tidsskrift og andre — har Møller endvidere skrevet Nævninger (1892), det skarpt polemiske Landstingsopløsning. Statsretlige Synspunkter (1902), der fremkaldte professor Henning Matzens til svar: Landstingsopløsning og udnævnte Landstingsmænd (1903), og Konkret Retsundervisning. Formaal, Karakter og Betydning for konkrete Opgaver og som Uddannelse til praktisk Retstænkning (særlig til Vejledning for studerende) (1912). 

Psykologiske og religiøse interesser affødte Møllers skrifter Oldmester og hans Bog. "Kristendom" før Kristus (1909), der behandler Lao-Tse i belysning af Kwang-Tse og — modsætningsvis — af Konfucius, og det for Møllers hele livssyn og levevisdom karakteristiske, desværre ufuldendte Inderstyre. Veje og Midler for Herredømmet over de indre Kræfter og for sjæleligt Fremarbejde (I 1914). Under pseudonymet Per Sprogvild — hvilket han dog aldrig officielt vedkendte sig — udgav Møller bogen Dansk Sprogavl. Tanker og Fantasier (1901), et originalt og betydningsfuldt indlæg for en rationel sprogdrift. Møller’s hele ejendommelige grublen, søgen og kritik, der fremtrådte i en stærkt personlig form, giver ham en særegen og betydelig plads i nyere dansk retsvidenskabs og tænknings historie.

Han er begravet på Tibirke Kirkegård.

Kilder 
  Opslag af Frantz Dahl

Advokater fra Danmark
Faglitterære forfattere fra Danmark
Danskere i 1800-tallet
Danskere i 1900-tallet
Salmonsens
Ansatte ved Københavns Universitet
Personer fra Middelfart
Personer i Kraks Blå Bog (afdøde)
Personer i Dansk Biografisk Leksikon
Erhard Köster

Erhard Köster (født 11. juni 1926 i Herischdorf, Jelenia Góra, død 21. juni 2007 i Berlin) var en tysk skuespiller.

Köster var bl.a. kendt for at lægge stemme til Kjeld Jensen i de tysksynkroniserede versioner af de danske film om Olsen-banden, og var far til skuespillerinderne Ev-Katrin Weiß (født 1962) og Gundula Köster (født 1966).

Eksterne henvisninger 
 

Skuespillere fra Tyskland
Sophie, hertuginde af Edinburgh

Sophie Mountbatten-Windsor, Hertuginde af Edinburgh GCVO DStJ  (Sophie Helen, født Rhys-Jones) (født 20. januar 1965 i Oxford) er medlem af den britiske kongefamilie.

Familie 
Hun er datter af Christopher Bournes Rhys-Jones og Mary O'Sullivan, og hun er opvokset i Kent. 

Hun er svigerdatter til dronning Elizabeth 2. af Storbritannien og prinsgemalen Prins Philip, hertug af Edinburgh.

Ægteskab 
19. juni 1999 giftede Sophie Rhys-Jones sig med Prins Edward i St. George's Chapel på Windsor Slot. 

På bryllupsdagen fik brudeparret nye titler. Prins Edward blev Hans Kongelige Højhed Prins Edward, Jarl af Wessex, mens Sophie blev Hendes Kongelige Højhed Grevinden af Wessex.

I 2023, fik parret nye titler. Prins Edward blev Hans Kongelige Højhed Hertugen af Edinburgh, mens Sophie blev Hendes Kongelige Højhed Hertuginden af Edinburgh.

Børn 
I ægteskabet er der to børn:
 Lady Louise Mountbatten-Windsor, født 2003
 James Mountbatten-Windsor, viscount Severn, født 2007

Våbenskjold 
Sophie Rhys-Jones' families våben var ikke officielt anerkendt, men forud for brylluppet fik hendes far tildelt våbenet "Quarterly Gules and Azure a lion rampant regardant within an orle Or" (firdelt af rød og blå, en oprejst og tilbageseende løve inden for en tressure, alt guld). I ægteskabet benytter hun et lodret delt våben med prins Edwards våben i første felt.
 

Kongelige fra Storbritannien
Huset Windsor
Hertuginder af Edinburgh